Neuvoston asetus (ETY) N:o 643/90, annettu 5 päivänä maaliskuuta 1990, Euroopan talousyhteisön ja Sveitsin valaliiton sopimuksessa määrättyjä suojatoimenpiteitä koskevan asetuksen (ETY) N:o 2841/72 muuttamisesta



Virallinen lehti nro L 074 , 20/03/1990 s. 0007 - 0007

Suomenk. erityispainos Alue 11 Nide 15 s. 0211

Ruotsink. erityispainos Alue 11 Nide 15 s. 0211



NEUVOSTON ASETUS (ETY) N:o 643/90, annettu 5 päivänä maaliskuuta 1990, Euroopan talousyhteisön ja Sveitsin valaliiton sopimuksessa määrättyjä suojatoimenpiteitä koskevan asetuksen (ETY) N:o 2841/72 muuttamisesta EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 113 artiklan, ottaa huomioon komission ehdotuksen, sekä katsoo, että Euroopan talousyhteisön ja Sveitsin valaliiton välisen sopimuksen lisäpöytäkirja viennin määrällisten rajoitusten tai vaikutukseltaan vastaavien toimenpiteiden poistamisesta tai estämisestä() allekirjoitettiin 31 päivänä lokakuuta 1989, tässä pöytäkirjassa määrätään erityisen suojalausekkeen sisällyttämisestä sopimukseen vientirajoitusten poistamisesta mahdollisesti aiheutuvien ongelmien korjaamiseksi; olisi vahvistettava sen täytäntöönpanoa koskevat yksityiskohtaiset säännöt muuttamalla asetusta (ETY) N:o 2841/72(), ja mainitun asetuksen 7 artiklassa säädetään, että yhteismarkkinoiden ykseyden vaarantumisen välttämiseksi komissio ehdottaa neuvostolle kyseiseen asetukseen ja erityisesti sen 4 artiklan 3 kohtaan tehtäviä mukautuksia, jotka kokemuksen perusteella mahdollisesti osoittautuvat tarpeellisiksi; sisämarkkinoiden toteutumisen yhteydessä 1992 olisi poistettava kansalliset suojatoimenpiteet ja korvattava ne yhteisön menettelyllä neuvoston päätöksessä 87/373/ETY() vahvistettuja yksityiskohtaisia sääntöjä noudattaen, ON ANTANUT TÄMÄN ASETUKSEN: 1 artikla Muutetaan asetus (ETY) N:o 2841/72 seuraavasti: 1) Korvataan 1 artiklan ensimmäisen kohdan ilmaisu "sen 22, 24 ja 26 artiklassa määrättyjen toimenpiteiden osalta" ilmaisulla "sen 22, 24, 24 a ja 26 artiklassa määrättyjen toimenpiteiden osalta". 2) Korvataan 4 artikla seuraavasti: "4 artikla 1. Jos poikkeuksellisten olosuhteiden vuoksi on toimittava heti sopimuksen 24, 24 a ja 26 artiklassa tarkoitetuissa tilanteissa sekä suoraan ja välittömästi kauppaan vaikuttavien vientitukien osalta, sopimuksen 27 artiklan 3 kohdan e alakohdassa määrätyt suojatoimenpiteet voidaan toteuttaa jäljempänä vahvistettua menettelyä noudattaen. 2. Komissiota avustaa komitea, joka koostuu jäsenvaltioiden edustajista ja jonka puheenjohtajana toimii komission edustaja. Komitea kokoontuu puheenjohtajansa kutsusta. Tämä toimittaa jäsenvaltioille hyvissä ajoin kaikki tarvittavat tiedot. 3. Komiteaa kuultuaan komissio voi omasta aloitteestaan tai jäsenvaltion pyynnöstä päättää aiheellisista toimenpiteistä. Komission päätös annetaan tiedoksi kaikille jäsenvaltioille. Se on pantava heti täytäntöön. 4. Jos jäsenvaltio on pyytänyt komissiota toimimaan, komissio tekee päätöksensä enintään viiden työpäivän kuluessa pyynnön vastaanottamisesta. 5. Jäsenvaltiot voivat saattaa komission päätöksen neuvoston käsiteltäväksi enintään viiden työpäivän kuluessa sen tiedoksisaamisesta. Neuvosto voi määräenemmistöllä tehdä eriävän päätöksen enintään 10 työpäivän kuluessa siitä, kun asia on saatettu sen käsiteltäväksi." 3) Kumotaan 7 artikla. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 5 päivänä maaliskuuta 1990. Neuvoston puolesta Puheenjohtaja G. COLLINS ()()() () EYVL N:o L 295, 13.10.1989, s. 29 () EYVL N:o L 300, 19.12.1972, s. 284 () EYVL N:o L 197, 18.7.1987, s. 33